wickkiey/tamil-wikipedia-markdown huggingface dataset:
# புரிசை



**புரிசை ** (Purisai) தமிழ்நாடு மாநிலம், திருவண்ணாமலை மாவட்டம், செய்யாறு வட்டத்தில் உள்ள ஒரு கிராமமாகும்.  

## அமைவிடம்
திருவண்ணாமலையில் இருந்து புரிசை 79&#x20;கி. மீ கிழக்கு நோக்கி அமைந்துள்ளது. சென்னையில் இருந்து 105&#x20;கி. மீ யில் அமைந்துள்ளது. தெற்கே வந்தவாசி வட்டமும், வடக்கே செய்யாறு வட்டமும், மேற்கே பெரணமல்லூர் வட்டமும், கிழக்கே உத்திரமேரூர் வட்டமும் அமைந்துள்ளது. செய்யார் தொகுதியில் உள்ள 219 கிராமங்களில் புரிசையும் ஒன்றாகும். புரிசை அருகிலுள்ள நகரங்கள் வந்தவாசி, திருவத்திபுரம், உத்திரமேரூர், காஞ்சிபுரம்  போன்றவை ஆகும். புரிசையில் வேளாண் வங்கி, அரசு மேல்நிலைப்பள்ளி, ஆரம்ப பள்ளி மற்றும் தனியார் சி. பி. எஸ். இ பள்ளி. ஆகியவை உள்ளன. புரிசையில் வேளாண்மை முக்கிய தொழிலாக உள்ளது. இந்த கிராமம் 2 முக்கிய ஏரிகள்  மூலம் பாசன வசதி பெறுகிறது. இக்கிராமம் ஐந்து கிலோமீட்டர் சுற்றளவில் செய்யாறு சர்க்கரை ஆலை, செய்யாறு பல்தொழில்நுட்டபக் கல்லூரி, செய்யாறு கலை மற்றும் அறிவியல் கல்லூரி அமைந்துள்ளது.  

## போக்குவரத்து
புரிசையில் இருந்து காட்பாடி   ரயில் நிலையம் 72&#x20;கி. மீ அருகில் அமைந்துள்ளது. எனினும், மத்திய அரசு ஏற்கனவே புரிசை வழியாக ரயில் கடந்து செல்ல புதிய பாதைக்கு ஒப்புதல் அளித்துள்ளது. புரிசையில் இருந்து பஸ்கள் அடிக்கடி செய்யாறு மற்றும் வந்தவாசிக்கு உள்ளன. மேலும் நேரடி பேருந்துகள் ஆரணி, பெங்களூர், சென்னை, காஞ்சிபுரம், மேல்மருவத்தூர், புதுச்சேரி, திண்டிவனம் மற்றும் வேலூர் ஆகிய இடங்களுக்கு செல்கின்றன.  

## கோயில்கள்
புரிசையில் வரலாற்று சிறப்பு பெற்ற அகஸ்தீஸ்வர் ஆலயம், பெருமாள், விநாயகர் மற்றும் எல்லை அம்மன், திரொபதி அம்மன் கோவில்கள் உள்ளன.  

இந்த அகஸ்தீஸ்வர் கோவில் 6-9 ஆம் நூற்றாண்டு மத்தியில் இக்கண்டத்தில் உள்ள மிக பெரிய சிவன் கோயில் ஆகும். சுந்தரர் தனது திருமுறையில் (7-12-6) இக்கோவிலைப் பற்றி கூறியுள்ளார்.  

""தென்னூர் கைம்மைத் திருச்சுழி யல்திருக் கானப்பேர்  
பன்னூர் புக்குறை யும்பர மர்க்கிடம் பாய்நலம்  
என்னூர் எங்கள் பிரான்உறை யுந்திருத் தேவனூர்  
பொன்னூர் நாட்டுப் பொன்னூர் புரிசைநாட்டுப் புரிசையே.""  

## விழாக்கள் மற்றும் நிகழ்வுகளை

அகஸ்தீஸ்வர் கோயிலில் 12 நாட்கள் பங்குனி விழாவும், எல்லை அம்மன் கோயிலில் ஆடி மாதம் முழுவதும் வெள்ளி கிழமைகளில் நடைபெறும் திருவிழா மற்றும் முழு நிலவு நாள் கொண்டாட்டம்  ஆகியன புரிசை கிராமத்திற்கு பெருமை சேர்க்கிறது. இங்கு நடைபெறும் தெருக்கூத்து விழா அனைத்து மதங்களும் ஒன்று சேர்க்கும் விழாவாக கருதப்படுகிறது. இக் கிராமங்களில் தெருக்கூத்தில் கலைமாமணி விருது வென்றவர்களும் உள்ளனர். இவ்வூரில் சிறப்பு தெருக்கூத்து பள்ளி அமைந்துள்ளது .
# சூடான் நூலகம்

சூடான் நூலகம் கார்ட்டூம் பல்கலைக்கழக நூலகத்தின் ஒரு பகுதி. இது சூடானின் தேசிய நூலகமாகவும் பல்கலைக்கழக ஆராய்ச்சி நூலகமாகவும் உள்ளது.  

1966 ஆம் ஆண்டு சட்டபூர்வ வைப்புச் சட்டம் நடைமுறைக்கு வந்ததில் இருந்து அனைத்து சூடானிய வெளியீடுகளின் களஞ்சியம் ஆகும். சூடான் ஆசிரியர்கள் மற்றும் சூடானைப் பற்றி வெளியிடப்பட்ட  படைப்புகளையும் இந்நூலகம் சேகரிக்கிறது. அதன் பட்டியல் ஒரு முன்னோடி தேசிய நூலாசிரியை பிரதிபலிக்கிறது.
# வார்ப்புரு:Infobox nerve


| Alt2 = }  
| Caption2 = }  
| Map||IGNORE_PARAMETER}} = }}  
| MapPos||IGNORE_PARAMETER}} = }}  
| ImageMap = }}}  
| MapWidth = }  
| MapCaption = }}  
| Latin = }}  
| GraySubject = }  
| GrayPage = }  
| Innervates = }  
| Function = }  
| PartOf = }}}}}  
| Acronym = }  
| BranchFrom = }  
| BranchTo = }  
| FiberType = }  
| Code = }  
| MeshName = }  
| MeshYear = }  
| MeshNumber = }}}  
| Dorlands = }  
| DorlandsID = }}  
| DorlandsPre = }  
| DorlandsSuf = }  
| NeuroLexID = }  
| NeuroLex = }  
| FMA = }  
}}<noinclude>  
</noinclude>
# உறையூர் தான்தோன்றீஸ்வரர் கோவில்



**தான்தோன்றீஸ்வரர் கோவில்** (*Thanthodreeswarar Temple, Woraiyur*) என்பது தென்னிந்தியாவின், தமிழ்நாட்டிலுள்ள திருச்சிராப்பள்ளி நகரிலுள்ள உறையூர் என்ற ஊரில் அமைந்துள்ள ஒரு சிவன் கோயிலாகும். இந்த கோவில் 9 ஆம் நூற்றாண்டில் பாண்டிய அரசர் இரண்டாம் வரகுண பாண்டியனால் கட்டப்பட்டது.  

கி.பி 885 ஆம் ஆண்டு சோழா் கால கல்வெட்டுகள் இங்கு உள்ளன. தினமும் காலை 5.30 மணி முதல் இரவு 8.30 மணி வரை ஆறு கால பூசைகள் செய்யப்படுகின்றன. ஆண்டுக்கு மூன்று திருவிழாக்கள் கொண்டாடப்படுகிறது. இந்த கோயில் பரம்பரை அறங்காவலர்களால் பராமரிக்கப்பட்டு  நிர்வாகிக்கப்படுகிறது.  

## சொல்லியல் மற்றும் விளக்கம்
தானே தோன்றியவர் என்பது பொருள்கொண்ட ”தான்தோன்றீ” என்ற சொல்லில் இருந்து, இக்கோயிலின் முக்கியக் கடவுளான சிவனின் பெயரான ”தான்தோன்றீஸ்வரர்” என்பது தோன்றியது. இந்து தொன்மங்களின்படி, சோழ அரசு காந்திமதி சிவனின் தீவிர பக்தை ஆவார். அவர் கற்பவதியாக இருக்கும் போது மலைக்கோட்டை தாயுமானவரை தரிசிக்க எண்ணம் கொண்டார். அதற்காக புறப்பட்டு செல்கையில் அவர் உடல் சோர்வுற்றது. இறைவனை காண முடியாமல் தன்னுடைய உடல் வாட்டுகிறதே என்றெண்ணி கண்ணீர் விட்டு வேண்டினார். அவருடைய பக்தியில் மனமிறங்கி சிவபெருமான் இராணியின் பக்தியினால் மகிழ்ச்சி அடைந்து, லிங்க வடிவத்தில் இவ்விடத்தில் அவளுக்கு காட்சியளித்து சுகப்பிரசவத்திற்கு  ஆசிா்வதித்ததாக நம்பப்படுகிறது.  

## கட்டிடக்கலை

இந்த கோவில் 9 ஆம் நூற்றாண்டில் பாண்டிய அரசர் இரண்டாம் வரகுண பாண்டியனால் கட்டப்பட்டது. இங்கு கி.பி 885 ஆம் ஆண்டைச் சேர்ந்த சோழா் கால கல்வெட்டுகள் உள்ளன. தற்போது இந்தக் கோயில் பரம்பரை அறங்காவலர்களால் பராமரிக்கப்பட்டு நிர்வாகிக்கப்படுகிறது.  

தான்தோன்றீஸ்வரர் கோவில் வளாகத்தில் ஒரு வெளிப்பிரகாரமும் இரண்டு நிலை விமானமும் உள்ளது.  கோயிலின் மையத்தில் அமைந்துள்ள   தான்தோன்றீஸ்வரர் (சிவன்) கருங்கல்லால் ஆன லிங்க வடிவத்தில் கிழக்கு முகமாக காட்சியளிக்கிறாா். முருகன், நந்தி மற்றும் நவக்கிரகம் ஆகியவை மண்டபத்தில் அமைந்துள்ளன. தமிழ்நாட்டில் உள்ள பிற சிவன் கோயில்களில் உள்ளது போல  தான்தோன்றீஸ்வரர் சன்னதிக்கு அருகில் தட்சிணாமூர்த்தி, துர்கை, சண்டிகேஸ்வரர்  ஆகியோருக்கு சன்னிதிகள் உள்ளன. தான்தோன்றீஸ்வரர் துணைவியான குங்குமவள்ளி அவரது இரண்டு கரங்களில் அங்குசம் மற்றும் தாமரை ஆகியவற்றை ஏந்தியவாறு வடக்கு முகமாக காட்சியளிக்கிறாா். கோயில் கருங்கல்  சுவர்களால் சூழப்பட்டுள்ளது.  

## அம்மனுக்கு வளைகாப்பு
இத்தளத்தின் அம்மனான குங்குமவல்லி தாயாருக்கு ஆண்டுக்கு இரு முறை வளைகாப்பு நடத்தப்படுகிறது. ஆடிப்பூரம் மற்றும் தை மூன்றாம் வெள்ளிக்கிழமை ஆகிய இரு நாட்களில் மூன்று நாள் விழாவாக இது கொண்டாடப்படுகிறது.  

முதல் நாள் - கர்ப்பிணிகள் அம்மனுக்கு சுகப்பிரசவம் வேண்டி வளையல்களை காணிக்கையாக தருவர்.  
இரண்டாம் நாள் - திருமணமான பெண்கள் குழந்தைப்பேறு கிடைக்க வளையல்களை காணிக்கையாக தருவர்.  
மூன்றாம் நாள் - திருமண தடை, ஜாதக தோசம் உள்ளவர்கள் வளையல்களை காணிக்கையாக தருவர்.  

இந்த மூன்று நாட்களிலும் பூசைக்குப் பின்னர் காணிக்கையாக கொடுத்த பெண்களுக்கு வளையல்கள் பிரசாதமாக தரப்படும்.  

களத்ரதோஷம், செவ்வாய் தோஷம், நாகதோஷம், திருமண தடை நீங்கவும், சந்தானபாக்கியம் பெறவும், சுகப்பிரசவம் உண்டாகவும், மாங்கல்ய தோஷம் ஆகியவற்றுக்காக வளைகாப்பில் பெண்கள் கலந்துகொள்கின்றனர்.
# பள்ளிகொண்டாபட்டு



**பள்ளிகொண்டாபட்டு** (*Pallikondapattu*) தமிழ்நாட்டின் திருவண்ணாமலை மாவட்டத்தில் சின்னகாங்கியனூர் ஊராட்சிக்குட்பட்ட ஒரு சிற்றூராகும். இங்கு அடிப்படைத் தொழில் விவசாயம் மற்றும் கால்நடை வளர்ப்பு ஆகும். இங்கு விளையும் முக்கிய பயிர்கள் நெல் மற்றும் கரும்பு. இந்தச் சிற்றூர் திருவண்ணாமலைக்கு சுமார் 5 கி. மீ. முன் தேசிய நெடுஞ்சாலை 66 க்கு அருகில் உள்ளது. இப்பகுதி திருவண்ணாமலை சட்டமன்றத் தொகுதிக்கு உட்பட்டதாகும்.
# யாம்தோங் ஹயோகிப்

யாம்தோங் ஹயோகிப் இந்திய தேசிய காங்கிரஸின் இந்திய அரசியல்வாதி ஆவார். ஹொக்கிப் முதலில் காங்கோபாக்கியி மாவட்டத்தில் சைக்லுல் தொகுதியிலிருந்து 2012 இல் காங்கிரஸ் கட்சியிலிருந்து மணிப்பூர் சட்டசபை உறுப்பினராகத் தேர்ந்தெடுக்கப்பட்டார், 2017 ல் அதே கட்சியிலிருந்து மீண்டும் தேர்ந்தெடுக்கப்பட்டார்.  

## வரலாறு
- 46 சைகுல் (ST) A / C, 10 வது மணிப்பூர் சட்டமன்றம் 2012 ல் இருந்து  எம்.எல்.ஏ வாக தேர்ந்தெடுக்கப்பட்டார்
- .46 சைகுல் (ST) A / C, 11 வது மணிப்பூர் சட்டமன்றம் 2017 ல் இருந்து எம்.எல்.ஏ வாக தேர்ந்தெடுக்கப்பட்டார்  .

## பார்வைநூல்கள்
# ரமேஸ் தவாத்கர்

**ரமேஷ் தவாட்கர்** (रमेश तवडकार) கோவா மாநிலத்திலிருந்து ஒரு இந்திய அரசியல்வாதியாக விளங்குகிறார். இவர் கேனாகோன தொகுதியின் கோவா சட்டமன்றத்தின் மூன்று பதவிக்கு உறுப்பினராக உள்ளார்.பாரதீய ஜனதா கட்சியின் உறுப்பினராக இருந்தவர், ஜனவரி 15, 2017 வரை, மஹாராஷ்ட்ராவதி கோமண்டக் கட்சியில் சேர்ந்தார்.  

## அமைச்சகம்
அவர் கோவாவில் லக்ஷ்மிகண்ட் பர்செகர் தலைமையிலான அரசாங்கத்தில் ஒரு அமைச்சராக உள்ளார்.  

## ஃபோர்ட்போலியோக்கள்
இவரிடம் கீழ்கண்ட பொறுப்புகள் உள்ளன.  
- விவசாயம்
- கால்நடை பராமரிப்பு மற்றும் கால்நடை சேவைகள்.
- பழங்குடி நலன்
- விளையாட்டு மற்றும் இளைஞர் விவகாரங்கள்.
- 

## சிக்கல்கள்
ஒரு அமைச்சராக அவர் LGBT சமூகத்தை பற்றி கருத்துக்களை தெரிவித்தார்.  

## வெளி இணைப்புகள்
- Goa councle of ministers
# கழார் கீரன் எயிற்றியார்

**கழார் கீரன் எயிற்றியார்** என அறியப்படும் இப்பெண்கவிஞர் கழார் என்னும் ஊரைச் சேர்ந்த கீரன் என்பவரின் துணைவியார் ஆவார். கழார் என்ற ஊர், மயிலாடுதுறைக்கு அருகில் உள்ளது. தலைவனைப் பிரிந்து கார்காலத்தில் வாடைக்காற்றினால் வாடி நள்ளிரவிலும் காத்திருக்கும் பெண்ணின் மனத்தினை நுட்பான கவிதை வரிகளாக்கியுள்ளார். இவர் பாடிய பாடல்கள் அகநானு்ற்றில் நான்கும் குறுந்தொகையில் இரண்டும் நற்றிணையில் இரண்டும் இடம் பெற்றுள்ளன.  
<poem>  
மாசுஇல் மரத்த பலிஉண் காக்கை  
வளிபொரு நெடுஞ்சினை தளியொடு துாங்கி,  
வெல்போர்ச் சோழர் கழாஅர்க் கொள்ளும்  
நல்வகை மிகுபலிக் கொடையோடு உகுக்கும்......  
- நற்றிணை 281 : பாலை.  
</poem>  
பலிச்சோறு உண்ணும் காக்கை, வெற்றியடையும் போரைச் செய்யும் சோழருடைய 'கழார்' என்னும் ஊரில் மாசற்ற மரத்திலுள்ள காற்று மோதும் நெடிய கிளையில் அமர்ந்து மழைத்துளியில் அசைந்து கொண்டிருக்கும். கொள்ளத்தகுந்த நல்ல வகையான மிகுந்த பலிக்கொடையோடு போடப்படும் அடங்காத சோற்றுத் திரள்களோடு அழகிய புது வருவாய் போன்ற இறைச்சியுடைய பெருஞ்சோற்றுத் திரள்களையும் நினைத்துக் கொண்டு உட்கார்ந்திருக்கும். மழை பொழிந்த மயக்கமான இருளையுடைய நடுநிசியிலும் காதலர் பக்கத்தில் இருக்கவும் நாம் கடுங்குளிரால் மிகப் பெரிதும் துன்புற்று உறங்காமல் இருந்ததையும் அறிந்தவர் இப்பொழுது அன்பிலாதவராக உள்ளார்.
# ஜோயோதிபிரியா மாலிக்



**ஜோதிபிரியா மல்லிக்** மேற்கு வங்க மாநிலத்தின் அகில இந்திய திரிணாமுல் காங்கிரசு கட்சியின் அரசியல்வாதியும், உணவு மற்றும் சப்ளைகளுக்கான அமைச்சருமாவர். மேற்கு வங்க மாநில சட்டமன்றத் தேர்தலில் ஹப்ரா தொகுதியில் இருந்து தேர்ந்தெடுக்கப்பட்ட ஒரு சட்டமன்ற உறுப்பினர் ஆவார். இவர் தற்போது மாலிக், மேற்கு வங்கத்தின் வனத்துறை அமைச்சராக உள்ளார்.  

## ஊழல் வழக்கில் கைது
உணவு வழங்கல் துறையில் அமைச்சராக இருந்த போது நடைபெற்ற முறைகேடுகள் காரணமாக ஜோதிபிரியா மல்லிக் அமலாக்க இயக்குனரகத்தால் அக்டோபர் 2023ல் கைது செய்யப்பட்டார். பணமோசடி வழக்கில் இவர் மீது அக்டோபர் 27, 2023 அன்று அமலாக்கத் துறை வழக்கின் தகவல் அறிக்கை பதியப்பட்டது.  

## பார்வைநூல்கள்
# தகதூர்



இந்தியாவில் உள்ள கர்நாடகா மாநிலத்தின் தென் மாகாணத்தில் தகடூர் என்பது ஒரு கிராமமாகும். இக்கிராமம் மைசூர் மாவட்டத்திற்<nowiki/>குட்பட்ட நஞ்சன்கூடு தாலுகாவில் அமைந்துள்ளது.  

2001 ஆம் ஆண்டு இந்தியாவின் மக்கள் தொகை கணக்கெடுப்பின்படி தகதூர் கிராமத்தில் 7,280 பேர் உள்ளனர். அதில் 3,600 ஆண்களும் 3,680 பெண்களும் உள்ளனர்.
# பரட்டென்பு



**பரட்டென்பு** (*talus*, *astragalus* அல்லது *ankle bone*) கணுக்காலில் உள்ள சிறிய எலும்புகளில் ஒன்றாகும். உடலின் எடை கால்கள் வழியே இந்த எலும்பின் மூலம் பாதத்திற்கு எடுத்துச் செல்லப்பபடுகிறது. இப்பரட்டென்பிற்கு தலை, கழுத்து, உடல் என முப்பகுதிகள் உண்டு. தலைப்பகுதி உள்ளும் கீழும் இருப்பதால் எப்பக்கத்தை சார்நதது என அறிய உதவுகிறது. இந்த எலும்பில் எந்தவித தசையும் இணைக்கப்படாதது, இதன் தனி தன்மையாகும்.  

பரட்டென்பு தலையின் முன்பகுதி நேவிகுலர் எலும்புடனும், பாதப்பகுதி மூன்றாகப் பிரிக்கப்பட்டு குதிகால் எலும்புடனும் மூட்டு உண்டாக்கும். கழுத்தில் பல்வேறு இணையங்களும் மூட்டு உறைகளும் இணைக்கப்பட்டுள்ளன. இதன் உடல் 6 பகுதிகளைக் கொண்டது. மேற்பகுதி நளக எலும்புடனும், வெளிப்பகுதி சரவென்பின் கீழ்வெளி முளியுடனும், உட்பகுதி நளக எலும்பின் கீழ் உட்முளியுடன் பின்பகுதியில் பின், பரட்டென்பு மற்றும் சரவென்பு இணைக்கும் இணையங்களுடனும் இணைக்கப்பட்டிருக்கும். கீழே உள்ள பாதப்பகுதி குதிகால் எலும்புடனும், முற்பகுதி கழுத்துடனும் இணைக்கப்பட்டிருக்கும்.
# முருகம்பாளையம்


**முருகம்பாளையம்** (*Murugampalayam*) என்ற கிராமம் ஈரோடு மாவட்டத்தில் உள்ள பெருந்துறை வட்டத்தில் வைபாடிக்கு அருகில் உள்ளது. இக்கிராமம் வைபாடி நிர்வாக பஞ்சாயத்துக்கு உட்பட்டது. இது ஈரோடு மாவட்டத் தலைமையகத்திலிருந்து தெற்கே 42 கி.மீ. தொலைவில் அமைந்துள்ளது. கொடுமுடியிலிருந்து 5 கி.மீ. தொலைவிலும் மாநிலத் தலைநகர் சென்னையிலிருந்து 401 கி.மீ. தொலைவிலும் உள்ளது.
# வசு சரித்திரம்

## தோற்றம்
மகாபாரதத்தின் கிளைக்கதையாக அமைந்துள்ளது வசு சாித்திரமாகும். வசு சரித்திரத்தின் ஆசிாியா் அம்பலத்தாடும் ஐயன் என அறியப்படுகிறது. இதனுடைய காலம் கி.பி. 16 ஆம் நுாற்றாண்டாகும்.  
## பாடல்கள்
ஆயிரத்து மூன்று(1003) பாடல்களை கொண்டது. விருத்தப்பாக்களைக் கொண்டு எழுதப்பட்டுள்ளது.முப்பத்திரண்டு (32) படலங்களைக் கொண்டுள்ளது.  
## கதைச்சுருக்கம்
ரெளமருஷிணி என்னும் முனிவாிடம் மற்ற முனிவா்கள் 'இந்திரன் அளித்த விமானத்தின் மீதமா்ந்து புவியெங்கும் தடையின்றி செல்ல வலிமை பெற்றவன் யாா்?' எனக் கேட்டதாகக் கூறப்படுகிறது. இத்தகு வலிமை பெற்றவன் வசு என்பவன் மட்டுமே என ரெளமருஷிணி கூறினாா். இதனைத் தொடா்ந்து வசுவின் சாித்திரம் முழுவதையும் கூறுவதே இக்காப்பியம்.  
சேதி நாட்டு மன்னனாகிய வசு, கிாிகை மீது காதல் கொள்வதும், மணப்பதும் விவாிக்கப்படுகின்றன. நகரப் படலத்தில் நால்வகை வருணத்தராக அந்தணா், அரசா், வணிகா், வேளாளா் பற்றி குறிப்பிடப்பட்டுள்ளது. இவருள் வேளாளா் சதுா்த்தவா்(நான்காமவா்-கடைசியா்) எனக் குறிப்பிடப்படுகிறது.  
## மரபுக்குறிப்பு
மகாபாரதத்தில் உள்ள ஆதிபருவத்தில் வரும் வசு பற்றிய கதையே இந்நுாலுக்கு முதல் நுாலாகும். இதன் வழி நுால் இராமாராஜபுஷணகவி எழுதிய வசு சரித்திரமாகும். இந்நுாலின் வழிப்பட்டதே தமிழ் வசு சரித்திரமாகும்.  
- பாக்யமேரி,*வகைமை நோக்கில் தமிழ் இலக்கிய வரலாறு*, சென்னை, (2008)
# தேசிய நெடுஞ்சாலை 107 (இந்தியா)


**தேசிய நெடுஞ்சாலை 107** (*National Highway 107*) (என் எச் 107) என்பது இந்தியாவின் தேசிய நெடுஞ்சாலை இது ருத்ரபிரயாகையிலிருந்து, உத்தரகாண்ட்டில் உள்ள கௌரி குண்டம் வரை செல்லக்கூடியது.  

## மேலும் பார்க்க
- தேசிய நெடுஞ்சாலை வளர்ச்சி திட்டம் (இந்தியா)
# தேங்காய் சுடும் விழா

**தேங்காய் சுடும் விழா** தமிழ்நாட்டின் பல்வேறு பகுதிகளில் ஆடி 1 அன்று குறிப்பாக காவிரி, அமராவதி உள்ளிட்ட பல ஆற்றங்கரையோரங்களில் கொண்டாடப்படுகின்ற விழாக்களில் ஒன்றாகும்.  

## நம்பிக்கை
பொதுவாக புதிதாகத் திருமணம் ஆன தம்பதியர், தீய எண்ணங்களை முழுமையாக அகற்றிவிட்டு அங்கு நல்ல எண்ணங்களை விதைத்து சுவையான வாழ்வினைத் தொடங்கவும், விவசாயம் செழிப்பாக அமையவும், செல்வம் பெருகவும், ஆண்டு முழுவதும் குடும்பத்தில் ஒற்றுமை நிலவி மகிழ்ச்சியாக இருக்கவும் இவ்விழா கொண்டாடப்படுகிறது.  

## தேங்காய் சுடும் முறை
முற்றிய தேங்காயின் கண்களைத் திறந்து அதிலுள்ள நீரை அகற்றிய பின்னர் பொட்டுக்கடலை, பச்சரிசி, பருப்பு, வெல்லம், அவல், எள், ஏலக்காய் ஆகியவை கலந்த கலவையை இட்டு, கூராக சீவப்பட்ட அழிஞ்சி மர குச்சியில் இந்த தேங்காயை சொருகி தீயில் வாட்டி, சுட்டு பின் சாப்பிட்டு மகிழ்கின்றனர்.  

## நடைபெறும் இடங்கள்
கரூர் (கரூர் மாவட்டம்) மேட்டூர், ஈரோடு, நாமக்கல், பள்ளிபாளையம், குமாரபாளையம், பரமத்திவேலூர், திருச்செங்கோடு, ராசிபுரம், சேந்தமங்கலம் உள்ளிட்ட பல இடங்களில் இவ்விழா கொண்டாடப்படுகிறது.
# வென்னா ஏரி



**வென்னா ஏரி** (*Venna Lake*), இந்திய மாநிலங்களில் ஒன்றான மகாராட்டிர மாநிலத்தின் மகாபலேசுவர் என்ற இடத்தில் உள்ள ஓர் ஏரி. இந்த ஏரியை, சாத்தாரா மன்னரான அப்பா சாகிப் (*Appa Sahib, Raja Shahaji of Satara*) பொ. ஆ. 1842-ல் கட்டினார்.  

மகாபலேசுவரின் முக்கியமான சுற்றுலாத் தளங்களில் ஒன்றாகத் திகழும் இந்த ஏரியைச் சுற்றிலும் மரங்களும் குன்றுகளும் காணப்படுகின்றன. ஆண்டின் பெருமளவில் இந்தப் பகுதி ஈரமும் குளுமையும் நிறைந்ததாக உள்ளது. ஏப்ரலும் மேயும் வெப்பம் மிகுந்த மாதங்கள். இந்தப் பகுதியின் ஆண்டுச் சராசரி மழைப்பொழிவு 5620 மி.மீ.  

இந்த ஏரியின் முதன்மையான சுற்றுலா ஈர்ப்பு படகோட்டம். சுற்றுலா பயணிகள் ஏரியில் இழுவைப் படகிலோ மிதிப்புப் படகிலோ பயணிக்கலாம். மேலும் ஏரிக்கு அருகில் குதிரையோட்டம், ஒட்டகவோட்டம், இராட்டினம், பொம்மைத் தொடருந்து போன்றவற்றை மேற்கொள்ளவும் இயலும். ஏரியின் கரையில் சிறு சிறு உணவகங்களும் உள்ளன.  

வென்னா ஏரியில் இருந்து இரண்டு கிலோ மீட்டர் தொலைவில் மகாபலேசுவர் நகரச் சந்தையும் மகாராட்டிர மாநிலப் பேருந்து நிலையமும் அமைந்துள்ளன.
# பொட்டாசியம் குரோமேட்டு



**பொட்டாசியம் குரோமேட்டு ** (*Potassium chromate*) (K<sub>2</sub>CrO<sub>4</sub>) என்ற மூலக்கூறு வாய்ப்பாட்டை உடைய ஒரு கனிமச் சேர்மம் ஆகும். இந்த மஞ்சள் நிறத்திண்மம் குரோமேட்டு அயனியின்  பொட்டாசிய உப்பு ஆகும்.  இது ஆய்வகத்தில் பொதுவாகப் பயன்படும் வேதிப்பொருளாக உள்ளது. சோடியம் குரோமேட்டானது தொழில் துறையில் மிகவும் முக்கியமான ஒரு உப்பாகும்  இது ஆறு இணைதிறன் கொண்ட குரோமியத்தைக் கொண்டுள்ளதால், பிரிவு இரண்டின்  கீழ்வரும் புற்றுநோய்க் காரணியாகவும் உள்ளது.  

## அமைப்பு
இதன் இரண்டு வகையான படிக வடிவங்கள் அறியப்படுகின்றன. அவையிரண்டுமே தொடர்புடைய பொட்டாசியம் சல்பேட்டு வடிவங்களை மிகவும் ஒத்துப்போகின்றன.  செஞ்சாய்சதுர β-K<sub>2</sub>CrO<sub>4</sub> வடிவமே பொதுவான வடிவமாகும். எனினும் 66&nbsp;°செ வெப்பநிலைக்கு மேல், இது α-வடிவமாக மாற்றமடைகிறது. சல்பேட்டு சேர்மங்கள் நான்முகி வடிவ அமைப்பைக் கொண்டிருப்பினும், குரோமேட்டு சேர்மங்களின் அமைப்பு மிகவும் சிக்கலானவையாக உள்ளது.  

## தயாரிப்பும் வினைகளும்
பொட்டாசியம் டைகுரோமேட்டுடன் பொட்டாசியம் ஐதராக்சைடை வினைப்படுத்துவதால் பொட்டாசியம் குரோமேட்டு தயாரிக்கப்படுகிறது..  

கரைசலாக இருக்கும்போது, பொட்டாசியம் மற்றும் சோடியம் டைகுரோமேட்டுகளின் பண்புகள் ஒரே மாதிரியாக உள்ளன. காரீய (II) நைட்ரேட்டுடன் வினைப்படுத்தும் போது இது ஆரஞ்சு மஞ்சள் நிற காரீய (II) குரோமேட்டு வீழ்படிவினைத் தருகிறது.  

## பயன்பாடுகள்
- குறைந்த விலை சோடியம் உப்பு போலல்லாமல், பொட்டாசியம் உப்பானது, நீரற்ற உப்பு தேவைப்படும் சூழ்நிலைகளில் ஆய்வக பயன்பாட்டிற்காக முக்கியமாகப் பயன்படுத்தப்படுகிறது.
- கரிமத்தொகுப்பு முறைகளில் இது ஒரு ஆக்சிசனேற்றியாகப் பயன்படுகிறது.
- இது கனிம உப்புக்களைக் கண்டறியும் பண்பறி பகுப்பாய்வில் பயன்படுகிறது.
உதாரணமாக வெள்ளி அயனியைக் கண்டறிவதற்கான நிற அளவைச் சோதனையில் பயன்படுகிறது. பொட்டாசியம் குரோமேட்டானது அதிகப்படியான வெள்ளி அயனிகள் இருக்கும் நிலையில் சிவப்பு நிறமாக மாற்றமடைவதால், வெள்ளி நைட்ரேட்டு மற்றும் சோடியம் குளோரைடு இவற்றுக்கிடையேயான வீழ்படிவாக்குதல் தரம்பார்த்தலில் ஒரு இறுதிநிலை காட்டியாகப் பயன்படுகிறது. (இவை ஒன்றுக்கொன்று திட்டக்கரைசலாகவும் எதிர் தரம்பார்த்தல் கரைசலாகவும் பயன்படுத்தப்படலாம்)  

## பாதுகாப்பு
பொட்டாசியம் குரோமேட்டு ஒரு புற்றுநோய் காரணியாகவும் மற்றும் வலிமையான ஆக்சிசனேற்றியாகவும் உள்ளது.
# திகம்பெர் சிங்

**திகம்பெர் சிங்** பாரதிய ஜனதா கட்சியின் தலைவராக உள்ளார். ராஜஸ்தான் மாநிலத்தின் வசுந்தரா ராஜே தலைமையிலான அமைச்சரவையில் மந்திரி பதவி வகித்தார். பாரத்பூர் மாவட்டத்தைச் சேர்ந்த தேக்-கும்ஹெர் தொகுதியில் அவர் பிரதிநிதி ஆவார் . 1951 ஆம்  ஆண்டு அக்டோபர் 1-ல் பரக்பூர் மாவட்டத்தில்  பாரக்கர்ரா ஃபுஜேடார் கிராமத்தில் அவர் பிறந்தார். அவர் மருத்துவ கல்லூரி ஜோத்பூரில் இருந்து MBBS ஐ முடித்து 1992 ஆம் ஆண்டு வரை அரசு மருத்துவ துறையிலும் பணியாற்றினார். 1993 ஆம் ஆண்டு முதல் அவர் சட்டமன்றத்தில் தேர்ந்தெடுக்கப்பட்டார். அவர் முதலில் சுகாதார அமைச்சராகவும் பின்னர் 2009 ஆம் ஆண்டு முதல் தொழிற்துறை அமைச்சராகவும் பணியாற்றினார். தற்போது அவர் "பீஸ் சூத்ரி கரியாகிராம்" தலைவர் மற்றும்  அமைச்சரவை அமைச்சராக உள்ளார்.
# தேசிய நெடுஞ்சாலை 307 (இந்தியா)



**தேசிய நெடுஞ்சாலை 307** (*National Highway 307*) என்பது ஒரு வட இந்தியாவில் உள்ள தேசிய நெடுஞ்சாலை ஆகும். இந்த நெடுஞ்சாலை 46 கிலோமீட்டர் (29 மைல்கள்) தொலைவை இணைக்கும் நெடுஞ்சாலையாக அமைந்துள்ளது. உத்தரகண்டில் உள்ள டெஹ்ராடூன் உடன் உத்தரப்பிரதேசத்திலுள்ள சகரன்பூர் நகரை தேசிய நெடுஞ்சாலை 344-உடன் இணைக்கிறது.  

## மேலும் காண்க

- தேசிய நெடுஞ்சாலை வளர்ச்சி திட்டம் (இந்தியா)
# கிருஷ்ணேந்திர கௌர் (தீபா)

**கிருஷ்ணேந்திர கௌர் (தீபா**) லோக் சபாவின் முன்னாள் உறுப்பினர் ஆவார். பாரதிய ஜனதா கட்சியின் வேட்பாளராக ராஜஸ்தானில் பரத்பூரில் இருந்து லோக் சபாவுக்குத் தேர்ந்தெடுக்கப்பட்டார். அவர் பரத்பூரின் முன்னாள் அரச குடும்பத்திலிருந்து வந்தவர். அவர் 1954 இல் பிறந்தார் மற்றும் ஜெய்ப்பூர் மஹாராணி காயத்ரி தேவி பெண்கள் பப்ளிக் ஸ்கூலில் கல்வி கற்றார். ராஜஸ்தான் சட்டமன்ற உறுப்பினராக நத்பாய் தொகுதியில் இருந்தார்.
# முராரி லால் மீனா


**முராரி லால் மீனா** (*Murari Lal Meena***-**பிறப்பு 20 சூலை 1960) என்பவர் இந்திய அரசியல்வாதியும் தற்போதைய நாடாளுமன்ற உறுப்பினரும் ஆவார். இவர் இராசத்தான் மாநிலம் தௌசா மக்களவைத் தொகுதியிலிருந்து 18வது மக்களவையின் நாடாளுமன்ற உறுப்பினராகப் பணியாற்றி வருகிறார். முன்னதாக இராசத்தான் அரசாங்கத்தில் அமைச்சராகப் பணியாற்றினார். இவர் 2003 முதல் 2008 வரை பண்டிகுய் சட்டமன்ற உறுப்பினராகவும், பின்னர் 2008 முதல் 2013 வரையிலும் பின்னர் 2018 முதல் 2024 வரையிலும் தௌசா சட்டமன்ற உறுப்பினராகப் பணியாற்றினார். இவர் இந்திய தேசிய காங்கிரசு கட்சியின் உறுப்பினராக உள்ளார்.
# கும்பகோணம் மக்களவைத் தொகுதி

**கும்பகோணம் பாராளுமன்றத்தொகுதியானது** (*Kumbakonam (Lok Sabha constituency*)) தமிழ்நாடு மாநிலம் தஞ்சாவூர்  மாவட்டத்தில்   உள்ளது. இது 1951 ஆம் ஆண்டு முதல் 1977 வரை நீக்கப்பட்டது.  

இத்தொகுதிக்குட்பட்ட சட்டமன்றத் தொகுதிகள்:  
- கும்பகோணம்
- திருவையாறு
- வலங்கைமான்
- பாபநாசம்
- ஆடுதுறை
- ஜெயங்கொண்டம்

| 1951 | சி. குமாரசாமி முதலியார் | இந்திய தேசிய காங்கிரசு |  |
| --- | --- | --- | --- |
| 1957 | சி. ஆர். பட்டாபிராமன் | இந்திய தேசிய காங்கிரசு |  |
| 1962 | சி. ஆர். பட்டாபிராமன் | இந்திய தேசிய காங்கிரசு |  |
| 1967 | இரா. செழியன் | திராவிட முன்னேற்றக் கழகம் |  |
| 1971 | இரா. செழியன் | திராவிட முன்னேற்றக் கழகம் | } |

## மேற்பார்வை
# இந்தியத் திட்ட உணவுக் கழகம்


இந்திய உணவுக் கழகம் (Indian Dietetic Association) என்பது இந்தியரின் சுகாதார மேம்பாட்டினைக் கருத்தில் கொண்டு தொடங்கப்பட்ட ஒரு நிறுவனமாகும்.  

இந்திய உணவுக் கழகம் 1962ஆம் ஆண்டு நிறுவப்பட்டது. இது உணவூட்ட வல்லுநர்கள், மருத்துவ விஞ்ஞானிகள் ஆகியோரை உள்ளடக்கியது. இந்நிறுவனம் கொல்கத்தாவினை தலைமையிடமாகக் கொண்டு செயல்படுகின்றது. பன்னாட்டு உணவு கட்டுப்பாட்டு அமைப்பு இதனை 1975ஆம் ஆண்டு அங்கீகரித்து. இதன் மாநாடு 2012ஆம் ஆண்டு ஐதராபாத்தில் நடைபெற்றது.  

### நோக்கங்கள்
- ஊட்டச்சத்து, உணவு விதிமுறை ஆகியன தொடர்பான ஆராய்ச்சியில் ஈடுபட ஊக்குவித்தல்.
- சமூக, அறிவியல் மற்றும் உறுப்பினர்களிடையே நல்லெண்ணத்தை வளர்ப்பதை எளிதாக்குதல்.
- வெவ்வேறு நபர்களிடையே நெருங்கிய தொடர்பு மற்றும் தொடர்புகளை ஊக்குவித்தல் மற்றும் ஒரு பரந்த கண்ணோட்டத்தை உருவாக்கவும், சமூகத்தின் நலனுக்காக அறிவியல் அறிவை ஒருங்கிணைக்கவும் உதவுகிறது.
- திட்ட உணவு வல்லுநரின் நலத்தைக் காப்பது.
### குறிக்கோள்கள்
ஊட்டச்சத்து, திட்ட உணவு தொடர்பான ஆராய்ச்சி, பணிகளை மேம்படுத்துவதும், அறிவியல் இதழ்களை வெளியிடுவதும், திட்ட உணவு வல்லுநர்கள் தொடர்பான தேர்வுகளை நடத்துவதும், சிறப்புப் பேரவைகளை வருடத்திற்கு ஒருமுறை கூட்டுவதும் இந்தியத் திட்ட உணவுக் கழக உறுப்பினர்களின் நலத்தைக் காப்பதும், அயல்நாட்டில் உள்ள திட்ட உணவுக் கழகங்களுடன் இணைந்து செயல்படுவதும் இந்திய உணவுத் திட்டக் கழகத்தின் குறிக்கோள்கள் ஆகும்.  
### செயல்பாடுகள்
- புகழ்வாய்ந்த அறிவியல் அறிஞர்கள் மூலம் கருத்தரங்குகள் அமைப்பது.
- சிறப்பு பேரவைகள் ஊட்டச்சத்து, திட்டஉணவு குறித்த அறிவைப் பரப்பும் மன்றங்களாகச் செயல்படுவது.
- ஊட்டச்சத்துக் கல்வியின் எல்லைகளை விரிவுபடுத்துவது.
- ஊட்டச்சத்துக் குறைவைப் போக்குவது.
- கல்வியின் அனைத்து நிலைகளிலும் ஊட்டச்சத்துக் கல்வியை அமைப்பது.
- திட்டஉணவு குறித்த பாடத்திட்டம் அமைப்பது.

## மேற்கோள்
# தேசிய நெடுஞ்சாலை 507 (இந்தியா)



**தேசிய நெடுஞ்சாலை 507** (*N H 507*) உத்தரகண்ட் மாநிலத்தின் டேராடூன் மாவட்டத்தின் ஹெர்பெர்த்பூரில் தொடங்கி, உத்தரகாசி மாவட்டத்தில் உள்ள பார்க்கோட்டில் முடிகிறது. இந்த நெடுஞ்சாலை 109 கி.மீ. (68 மைல்) நீளமுடையது. இது தேசிய நெடுஞ்சாலை 7-இன் இரண்டாம் நிலை வழித்தடம் ஆகும். தேசிய நெடுஞ்சாலை-507 ஆனது முழுக்க முழுக்க இந்தியாவின் உத்தரகாண்ட் மாநிலத்திலேயே செல்கிறது. இந்திய தேசிய நெடுஞ்சாலைகளை மறு எண்ணிடுவதற்கு முன்னதாக, இச்சாலை தேசிய நெடுஞ்சாலை 123 என அழைக்கப்பட்டது.  

## மேலும் பார்க்க
- தேசிய நெடுஞ்சாலை வளர்ச்சி திட்டம் (இந்தியா)
# டிரையெத்திலிண்டியம்


**டிரையெத்திலிண்டியம்** *(Triethylindium)* என்பது C<sub>6</sub>H<sub>15</sub>In என்ற மூலக்கூற்று வாய்ப்பாடு கொண்ட ஒரு கரிமவேதியியல் சேர்மமாகும். இச்சேர்மம் கரிம உலோகச் சேர்மங்கள் என்று வகைப்படுத்தப்படுகிறது.  

## தயாரிப்பு

இண்டியம்(III) குளோரைடின் ஈதர் கரைசலை எத்தில் மக்னீசியம் குளோரைடுடன் சேர்த்து வினைபுரியச் செய்வதால் இண்டியம் டிரையெத்தில் தயாரிக்கலாம்.  

InCl3 + 3C2H5MgCl → In(C2H5)3 + 3MgCl2  

இதைப்போல வேறு தொகுப்பு முறைகளும் உள்ளன .  

## பண்புகள்

இண்டியம் டிரையெத்தில் நிறமற்று, நஞ்சுத் தன்மையுடன் காணப்படும் ஒரு நீர்மமாகும். இந்நீர்மம் எளிதாக ஆக்சிசனேற்றம் மற்றும் நீராற்பகுப்புக்கு உட்படும். வாயு நிலையிலும் கரைந்த நிலையிலும் இதுவோர் ஒற்றைப்படியாகக் காணப்படுகிறது. ஆலோமீத்தேன்களுடன் இண்டியம் டிரையெத்தில் வினைபுரிந்து டையெத்தில் இண்டியம் ஆலைடு உருவாகிறது . மேலும் இது தண்ணீருடன் தீவிரமாக வினைபுரிகிறது.  

In(C2H5)3 + H2O → In(C2H5)2OH + C2H6↑  

## பயன்கள்

குறைகடத்திகளுக்கான இண்டியம் பாசுபைடு மெல்லேடுகளைத் தயாரிக்க இண்டியம் டிரையெத்தில் பயன்படுகிறது.
# அம்மையப்பன் (சிற்றூர்)

**அம்மையப்பன்** கிராமம் குடவாசல் வட்டம் திருவாரூர் மாவட்டம், தமிழ்நாடு மாநிலம் , இந்தியாவில் உள்ளது.  

## மக்கள் தொகை
மக்கள் தொகைக் கணக்கெடுப்பு 2001 ன் படி இக்கிராமத்தின் மொத்த மக்கள் தொகை 4616 ஆகும். இதில் ஆண்கள் 2233 பேரும், பெண்கள் 2383 பேரும் அடங்குவர். பாலின   விகிதம்  1067, கல்வியறிவு  விகிதம்  80.44 ஆகும்
# வடபாதி ஊராட்சி (தஞ்சாவூர்)



**வடபாதி ஊராட்சி** (*Vadapathi Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள் தொகை
2001 ஆம் ஆண்டு எடுக்கப்பட்ட மக்கள் தொகை கணக்கெடுப்பின்படி, வடபாதி கிராமத்தின் மொத்த மக்கள் தொகை 1685 ஆகும். இதில் ஆண்கள் 828 பேரும், பெண்கள் 857 பேரும் அடங்குவர். இக்கிராமத்தின்  பாலின  
1035, கல்வியறிவு விகிதம் 68.49% ஆகும்.
# ஹேம் சிங் பதானா



**ஹேம் சிங் பதானா** (*Hem Singh Bhadana*) என்பவர் இந்திய அரசியல்வாதி ஆவார். இவர் சுயேட்சை வேட்பாளராக இராசத்தான் மாநிலத்தின் தனகாசி சட்டப் பேரவைத் தொகுதியிலிருந்து இராசத்தான் மாநில சட்டப்பேரவைக்குத் தேர்ந்தெடுக்கப்பட்டுள்ளார். பாரதிய ஜனதா கட்சியைச் சேர்ந்த இவர் தற்போது ராசத்தான் மாநில உணவுத் துறை அமைச்சராக பதவி வகிக்கிறார்.
# புன்னைநல்லூர்

**புன்னைநல்லூர்**, இந்தியா-தமிழ்நாடு மாநிலம், தஞ்சாவூர் மாவட்டம், தஞ்சாவூர் வட்டத்தில் உள்ள கிராமம் ஆகும். இக்கிராமத்தில் புன்னைநல்லூர் மாரியம்மன் கோயில், புன்னைநல்லூர் கோதண்டராமர் கோயில் மற்றும் புன்னைநல்லூர் கைலாசநாதர் கோயில்கள் உள்ளது.  

## மக்கள் தொகை
2001 மக்கள் தொகை கணக்கெடுப்பின்படி, பின்னை நல்லூர் கிராமத்தின் மொத்த மக்கள் தொகை 5442 ஆகும்.  இதில் ஆண்கள் 2700, பெண்கள் 2742.பாலின விகிதம்  1016,கல்வியறிவு விகிதம்  80.98 ஆகும்.
# ஆல்கா சிங்


**அல்கா சிங்** (*Alka Singh*) என்பவர் இந்திய அரசியல்வாதியும் இராசத்தான் மேனாள் சட்டமன்ற உறுப்பினரும் ஆவார். இராசத்தான் மாநிலம் மால்விய நகரைச் சேர்ந்த அல்கா சிங், இராசத்தன் பல்கலைக்கழகத்தில் முனைவர் பட்டம் பெற்றுள்ளார். இவர் பாரதிய ஜனதா கட்சி உறுப்பினர் ஆவார். அல்கா சிங் 2013ஆம் ஆண்டு நடைபெற்ற இராசத்தான் மாநிலத்தின் பண்டிக்குய் சட்டமன்றத் தொகுதிக்கான பொதுத் தேர்தலில் பாஜக சார்பில் போட்டியிட்டு சட்டப் பேரவை உறுப்பினராகத் தேர்ந்தெடுக்கப்பட்டார்.
# பொன்சேய்-கிடாரங்கொண்டான்

**பொன்சேய்-கிடாரங்கொண்டான்,** தமிழ்நாடு மாநிலம், மயிலாடுதுறை மாவட்டம், கிடாரங்கொண்டான்<nowiki/>ஊராட்சியில் பொன்சேய் கிராமம் உள்ளது. இது பூம்புகார் சட்ட மன்றத் தாெகுதியிலும், மயிலாடுதுறை  நாடாளுமன்ற தொகுதியின் கீழும் வருகிறது.  

அஞ்சல் குறியீட்டு எண்:   609 304  

மக்கள் தொகை கிட்டத்தட்ட 1500 பேர் உள்ளனர்  

## அருகிலுள்ள குறிப்பிடத்தக்க இடங்கள்
1. பூம்புகார்
1. திருநள்ளாறு
1. தரங்கம்பாடி கோட்டை
1. மயிலாடுதுறை
1. சிதம்பரம்
1. நற்றுணையப்பர் கோயில்

## மேற்பார்வை

## பிற இணைப்புகள்
- 
- 
- 
- 
- 
- 
- http://www.tnpcb.gov.in/RCO%5CNagapatinam.htm
# தேசிய நெடுஞ்சாலை 707 (இந்தியா)

**தேசிய நெடுஞ்சாலை 707** (என் எச் 707) இமாச்சலப் பிரதேச மாநிலத்தின் இரண்டு பகுதிகளான   ஹட்கோதியிலிருந்து தொடங்கி, பௌண்டா சாஹிப்பில் முடிவடைகிறது. பௌண்டா சாஹிபிற்கு செல்லும் வழியில், இந்திய மாநிலமான உத்தரகண்ட் வழியாக செல்கிறது. இந்த நெடுஞ்சாலை 151 கி.மீ. (94 மைல்) நீளமானது. இது  இமாச்சலப் பிரதேசத்தில் உள்ள சாடூன், காம்ரா, கஃபோடா, சாரே, ஷில்லாய், ஷிரி கியாரி, ரோஹனாட் நகரங்கள் வழியாக செல்கிறது.  

## மேலும் பார்க்க
- இந்தியாவின் தேசிய நெடுஞ்சாலைகளின் பட்டியல் (நெடுஞ்சாலை எண்)
- இந்தியாவின் தேசிய நெடுஞ்சாலைகளின் பட்டியல்
- தேசிய நெடுஞ்சாலைகள் மேம்பாட்டுத் திட்டம்
# ஜீத்மல் காந்த்



**ஜீத்மல் காந்த்** (*Jeetmal Khant*) என்பவர் இந்திய அரசியல்வாதி ஆவார். இவர் பாரதிய ஜனதா கட்சி சார்பில் இராசத்தான் மாநிலத்தின் கர்கி சட்டமன்றத் தொகுதியில் இருந்து சட்டமன்றத்திற்கு தேர்ந்தெடுக்கப்பட்டார். கோவிட் பெருந்தொற்று காரணமாக இவர் 24 மே 2021 அன்று காலமனார்.
# ராங்கியம்

இந்தியா-தமிழ்நாடு மாநிலம், அரியலூர் மாவட்டத்தில் உடையார்பாளையம் வட்டத்தில் ராங்கியம் கிராமம் உள்ளது. ராங்கியம் செயங்கொண்டம் சட்டமன்றத் தொகுதிக்கு உட்பட்டதாகும்.  

## மக்கள் தொகை
2001 மக்கள் தொகை கணக்கெடுப்பின்படி,  ராங்கியம் கிராமத்தின் மொத்த மக்கள் தொகை1727 ஆகும். இதில் ஆண்கள்  845 பேரும், பெண்கள் 882 பேரும் உள்ளனர்
# தி. க. சுப்பராய செட்டியார்


**தி. க. சுப்பராய செட்டியார்** (இறப்பு: 1894) என்பவர் 19 ஆம் நூற்றாண்டு புலவர்களுள் ஒருவர். திரிசிரபுரம் மகாவித்வான் மீனாட்சிசுந்தரம் பிள்ளையின் மாணவர்களில் இவர் முதன்மையானவர் . 19 ஆம் நூற்றாண்டு காலங்களில் வாழ்ந்த புலவர்களில் ஓலைச்சுவடிகளை நூல்களாகப் பதிப்பித்த புலவர்களில் இவர் முக்கியமானவர் . இவர் **சோடசாவதானம் சுப்பராய செட்டியார்** என்றும் அழைக்கப்பட்டார்.  

## தோற்றம்
பண்ருட்டியில் வாழ்ந்த பெரும் வணிகர் சேனைத்தலைவர் குலத்தில் கஞ்சமலை செட்டியாருக்கு மகனாகப் பிறந்தார் .இவர் மகாவித்துவான் மீனாட்சிசுந்தரம் பிள்ளை அவர்களின் மாணாக்கர்களில் ஒருவர்.ஆழ்ந்த அறிவும் நல்ல நினைவாற்றலும் கொண்டவர் .பதினாறு அவதானம் செய்யும்படி மிகவும் குறிகிய காலத்தில் தம் ஆசிரியரால் பயிற்றுவிக்கப்பட்டு சோடசாவதானம் சுப்பராய செட்டியார் என்று சிறப்பு பெயர் பெற்றவர் .  

## சிறப்புகள்
மீனாட்சிசுந்தரம் பிள்ளை, தம் மாணவராகிய இவரைப் பதினாறு அவதானம் செய்யப் பழக்கிச் சபை கூட்டி அவதானம் செய்வித்துச், சோடசாவதனி எனும் பட்டத்தை வழங்கினார்.  

இவர் எழுதிய 'விரிஞ்சேகர் சதகம்' பற்றியும் மற்றும் இவரை பற்றியும் திரிசிரபுரம் மகாவித்துவான் மீனாட்சிசுந்தரம் பிள்ளை எழுதிய சிறப்புப்பாயிரம் பின்வருமாறு உள்ளது:  

## பணிகளும் படைப்புகளும்
இவர் சென்னை அரசாங்கத்து, நார்மல் பாடசாலைத் தமிழ்ப் புலவராக இருந்துள்ளார். விரிஞ்சேகர் சதகம் எனும் நூலை இயற்றியுள்ளார். சந்தனபுரி என வழங்கும் எயினனூர் ஆதிபுரத் தலபுராணத்தை இயற்றியுள்ளார்.  

## எழுதிய உரைகள்
இவர் பரஞ்சோதி முனிவரின், திருவிளையாடற் புராணத்திற்கும், கம்பராமாயணம் அயோத்தியா காண்டத்திற்கும் காஞ்சிப் புராணத்திற்கும், புலியூர் வெண்பாவிற்கும் உரை எழுதியுள்ளார்.  

## பதிப்பித்த நூல்கள்
சிலப்பதிகாரம் புகார் காண்டத்தின் கானல்வரிக்குப் புதியதாய் உரை எழுதி, 1872 இல் பதிப்பித்தார். காங்கேயேன் உரிச்சொல் நிகண்டு, சிதம்பரசுவாமி இயற்றிய திருப்போரூர் சந்நிதிமுறை முதலிய நூல்களைப் பதிப்பித்தார். மீனாட்சிசுந்தரம் பிள்ளை இயற்றிய மாயூரப் புராணத்தையும், நாகைக் காரோணப் புராணத்தையும் அச்சிட்டு வெளியிட்டார்.  

## மறைவு
இவர் 1894 ஆம் ஆண்டு மறைந்தார்.
# ஸ்ரீராமன், அரியலூர்



**ஸ்ரீராமன்** என்பது இந்தியாவின், தமிழ்நாட்டின், அரியலூர் மாவட்டம், ஆண்டிமடம் வட்டத்தில் உள்ள ஒரு சிற்றூர் ஆகும்.  

## மக்கள் தொகை
2001 ஆண்டு மக்கள் தொகை கணக்கெடுப்பின்படி, இந்த ஊரின்  மொத்த மக்கள் தொகை 1431 ஆகும். இதில் ஆண்கள் 716 பேரும், பெண்கள் 715 பேரும் அடங்குவர்.
# தேசிய நெடுஞ்சாலை 907 (இந்தியா)

**தேசிய நெடுஞ்சாலை 907** (NH 907), இமாச்சலப் பிரதேசத்தின் பௌண்டா சாஹிப்பில் தொடங்கி ஹரியானாவின் யமுனா நககரில் முடிகிறது. நெடுஞ்சாலை 60 கி.மீ. (37 மைல்) நீளமுடையது.  

## மேலும் காண
- List of National Highways in India (by Highway Number)
- List of National Highways in India
- National Highways Development Project
# பிரம்மதேசம் (வேப்பந்தட்டை)



**பிரம்மதேசம்** என்பது இந்தியாவின் தமிழ்நாட்டில் பெரம்பலூர் மாவட்டத்தின் வேப்பந்தட்டை வட்டத்தில் அமைந்துள்ள ஒரு கிராமமாகும்.  

2001 இந்திய மக்கள் தொகைக் கணக்கெடுப்பு அடிப்படையில், இக்கிராமத்தின் மக்கள்தொகை 2,390 பேர் ஆகும். இதில் எழுத்தறிவு பெற்றவர் விகிதம் 66.32% ஆகும்.  

## மேற்பார்வை
# பத்மரம்


**பத்மரம்** , ஆந்திரப் பிரதேசம், மக்பூப்நகர் மாவட்டத்தின் கோண்டர்கர் மண்டலத்தில் ஒரு கிராம பஞ்சாயத்தில் உள்ளாது.  

## கல்வி
பத்மாராம் பஞ்சாயத்துக்கு குறைந்த கல்வியறிவு உள்ளது. இங்கு 10 பட்டதாரிகளுக்கு மேல் இல்லை. உஸ்மானியா பல்கலைக்கழகத்தில் இருந்து  LLM ஐ ஒரே ஒருவர் முடித்திருக்கிறார். ஆனால் எல்கா குடமேன் பொறியாளர்கள் மற்றும் பட்டதாரிகளை ஒரு நல்ல எண்ணிக்கையிலான தயாரித்திருக்கிறார்கள், சிலர் அமெரிக்கா மற்றும் சிங்கப்பூர் போன்ற இடங்களில் வெளிநாடுகளில் பணியாற்றுகிறார்கள். ஆனால் லக்ஷ்மி தீபல்லி இன்னும் பட்டதாரிகளை உருவாக்க தனது கணக்கை திறக்கிறார்.
# தே. சிந்தலச்சேரி


**சிந்தலச்சேரி** (T. SINDALACHERRY) என்பது தமிழ்நாட்டின், தேனி மாவட்டத்தில் உள்ள ஒரு கிராமம் ஆகும். இவ்வூரில் வாழும் மக்களில் பெரும்பான்மையினர் கத்தோலிக்க கிறித்தவர்களாவர்.  

## பள்ளிகள்
இந்த ஊரில் அமல அன்னை துவக்கப்பள்ளி, அமல அன்னை மேல்நிலைப்பள்ளி, செளடம்மாள் தொடக்கப்பள்ளி, ஆகிய மூன்று அரசு உதவிபெறும் பள்ளிகள் அமைந்துள்ளன.  
## அரவையாலை
இந்த ஊரில் இரு அரவை ஆலைகள் அமைந்துள்ளன.
# குடமாலணி (ராஜஸ்தான் மாநில சட்டப்பேரவைத் தொகுதி)

**குடமாலணி** (ராஜஸ்தான் மாநில சட்டப்பேரவைத் தொகுதியில்) இந்தியாவின்   , ராஜஸ்தான் மாநிலத்தி<nowiki/>ல் இருந்து பார்மேர் மாவட்டத்தில் உள்ளது. பார்மர் (லோக் சபா சட்டமன்றத் தொகுதியில் இருந்து).  

| 1 | 1957-1962 | ராம் டான் | இந்திய தேசிய காங்ரஹ்ச் |  |
| --- | --- | --- | --- | --- |
| 2 | 1962-1980 | கங்கா ராம் | இந்திய தேசிய காங்ர |  |
| 3 | 1990-1995 | மதன் கௌர் | ஜனதா கட்சி |  |
| 4 | 1995-1998 | பரசுராம் மதர்ன | இந்திய தேசிய காங்ரs |  |
| 5 | 1980-1990

1998-2013 | ஹெமா ராம் | இந்திய தேசிய காங்ர |  |
| 6 | 2013-2018 | இலடு ராம் | பாரதிய ஜனதா கட்சி | } |
# அன்னை தெரசா சதுக்கம் (திரனா)



**அன்னை தெரசா சதுக்கம்** (*Mother Teresa Square*) அல்பேனியா நாட்டில் திரனாவில் அமைந்துள்ள இரண்டாவது பெரிய சதுக்கம் ஆகும். இச்சதுக்கம், அல்பேனிய நாட்டின் ரோமன் கத்தோலிக்க துறவியும், நோபல் பரிசு பெற்றவருமான அன்னை தெரேசாவின் பெயரிடப்பட்டுள்ளது..  

## அமைப்பு
இச்சதுக்கம் இத்தாலிய கட்டிடக் கலை நிபுணர் கிரார்டோ போசியோ என்பவரால் திட்டமிடப்பட்டு, அல்பேனியா இத்தாலிய ஆளுகைக்கு உட்பட்ட 1930-1940 காலகட்டத்தில் பகுத்தறிவிய பாணியில் கட்டப்பட்டது. முதலில், இதற்கு இத்தாலிய மன்னர் மூன்றாம் விக்டர் இமானுவேல் நினைவாக மூன்றாம் விக்டர் இமானுவேல் சதுக்கமெனப் பெயரிடப்பட்டது.  

## அமைவிடம்
இது டெசுமோரெட் எ காம்பிட் பொலிவர்டின் வடகோடியில் அமைந்துள்ளது. இதனைச் சுற்றி திரானா பல்கலைக்கழகம், பல்நோக்குப் பல்கலைக்கழகம், கலைப் பல்கலைக்கழகம், தொல்லியல் அருங்காட்சியகம், அல்பேனியா கல்வி மையம் ஆகியவை அமைந்துள்ளன.  

## சிறப்புகள்
1980 ல் சதுக்கத்தின் நடுவில் நீரூற்று அமைக்கப்பட்டு, கம்யூனிச வீழ்ச்சிக்குப் பின் அன்னை தெரசாவின் பெயரிடப்பட்டது. கிழக்கு மூலையில் அன்னை தெரசா உருவச் சிலை அமைக்கப்பட்டது. பின்னர் 2014 ல் போப்பாண்டவர் பிரான்சிசுவின் வருகைக்காக புதுப்பிக்கப்பட்டபோது சிலையும் நீரூற்றும் அகற்றப்பட்டது. தற்போது இது பொதுமக்களின் நடைபயிற்சிக்காகவும் பல்வேறு பொதுநிகழ்ச்சிகளுக்காகவும் திரனா நகராட்சியால் பயன்படுத்தப்படுகிறது.
# கொனார்க் நடன விழா

**கொனார்க் நடனத் திருவிழா** (Konark Dance Festival) என்பது ஒவ்வொரு வருடமும் அனேகமாக பிப்ரவரி 19 முதல் 23-ம் தேதி வரை ஐந்து நாட்கள் நடைபெறும் ஒரு நடன விழாவாகும். இவ்விழா இந்தியாவின் ஒடிசா மாநிலத்திலுள்ள கொனார்க்கின் சூரியக் கோயிலின் பின்னணியில் நடைபெறுகின்றது. இந்தியாவில் நடைபெறுகின்ற மிகப்பெரிய நடன விழாக்களில் ஒன்றாக இவ்விழா கருதப்படுகிறது.  

இக்கோயிலுள்ள அழகிய சாலமாண்டர் அல்லது நடன அரங்கம் ஒரு கட்டிடக்கலை அதிசயம் ஆகும். இவ்வரங்கு சுவரின் ஒவ்வொரு அங்குலமும் பண்டைய காலத்தின் அழகிய நுண்கலை வடிவமைப்புகளால் நிரம்பி உள்ளன. இசைக் கலைஞர்கள் மத்தளம், கைத்தளம் மற்றும் இதர இசைக்கருவிகள் இசைப்பது போன்ற ஒடிசி நடன வடிவங்கள் சிற்பங்களை அலங்கரித்து உள்ளன .  

நாடு முழுவதும் உள்ள பல புகழ்பெற்ற நடனக் கலைஞர்கள் இவ்விடத்தில் தங்கள் நடன செயல்திறனை வெளிப்படுத்துவர். 1986 ஆம் ஆண்டு முதல் ஒடிசா சுற்றுலாத்துறை மற்றும் ஒடிசி ஆராய்ச்சி மையமும் இணைந்து இத்திருவிழாவை நடத்துகின்றன .பலதரப்பட்ட பாரம்பரிய நடனத்தை ஊக்குவிக்கவும் அதே நேரத்தில் கொனார்க் கோயில் மற்றும் ஒடிசாவை புகழ்மிக்க சுற்றுலா மையங்களாக மாற்றுவதும் இவ்விழா ஏற்பாடு செய்யப்படுவதன் நோக்கமாக கருதப்படுகிறது .
# நந்தியாகினி


**நந்தியாகினி ** (*Nandakini*) என்பது, கங்கை நதியின் ஆறு முக்கிய கிளை நதிகளில் ஒன்றாகும்.  நந்த தேவி சரணாலயத்தில் உள்ள நந்த குண்டிக்கு கீழே உள்ள பனிப்பாறைகளில் தோன்றுகிறது. நந்த்பயாகில் (870 மீ) உள்ள அலகானந்தாவுடன் இணைகிறது. இது அக்னானந்தாவின் பஞ்ச் பிரார்த்தனை<nowiki/>களில் ஒன்றாக கருதப்படுகிறது.
# ஒடிசா சட்டமன்றத் தேர்தல், 2014


**ஒடிசா சட்டப் பேரவை தேர்தல் 2014** இந்தியப் பொது தேர்தலுடன் சேர்த்து ஏப்ரல் 2014 இல் நடந்தது. , மாநிலத்தில் இரண்டு கட்டங்களாக தோ்தல் நடைபெற்றது. முதல் கட்டம்  10 ஏப்ரல் 2014 அன்றும் இரண்டாவது கட்டம் 17 ஏப்ரல் 2014 அன்றும் நடைபெற்றது.  தோ்தல் முடிவுகள் 16 மே 2014 அன்று அறிவிக்கப்பட்டது..  

## முடிவுகள்
ஆளும் கட்சி பிஜு ஜனதா தளம் பெரும்பான்மை பெற்றது. முதலமைச்சர் பதவியில் இருந்த நவீன் பட்நாயக் உறுதிமொழி எடுத்துக்கொண்டு மீண்டும் முதலமைச்சராக பதவி ஏற்றார்
# கம்பா கோவர்த்தன்



**கம்பா கோவர்த்தன்** ஒரு இந்திய அரசியல்வாதி மற்றும் ஒரு சட்டமன்ற உறுப்பினர் ஆவார். இவர் தெலங்கானா சட்டமன்றத்திற்குத் தோ்ந்தேடுக்கப்பட்டாா். இவர் புரகிாி சத்திரியர்கள்/பொிகா சமூகத்தைச் சாா்ந்தவா். அவர் வென்றார் கமரெட்டி சட்டமன்ற ெ மீது தெலங்கானா ராட்டிாிய சமிதி  கட்சி சாா்பில் காமரேடி சட்டமன்றத் தொகுதியில் வெற்றி பெற்றாா்.
# சோமரப்பு சத்தியநாராயண



## ஆரம்ப வாழ்க்கை
சோமரப்பு சத்தியநாராயணா இந்தியாவின் தெலுங்கானா மாநிலத்தின் காிம்நகா் மாவட்டத்தில் மாந்தனியில் பிறந்தார்.  

## வாழ்க்கை
சோமரப்பு சத்யநாராயணா கரீம் நகா் மாவட்டத்தில் உள்ள ராமகுண்டம் தொகுதியில் சுயாட்சியாக நின்று  வெற்றி பெற்றாா். இவர் முதலில் காங்கிரஸ் கட்சியில் சோ்ந்தாா். பின்னா் அக்கட்சியிலிருந்து விலகி  தெலங்கானா ராஷ்டிாிய சமிதி  கட்சியில் 30  அக்டோபர் 2011 இல் இணைந்தாா்.
# புவிகீழ் வளைவு



மடிப்பு மலைகளாக மாறும் படிவுப்பாறைகள் ஆழம்கறைந்த கடலில் தோன்றும். இத்தகைய படிவுப்பாறைகள் யாவும் நிலத்தில் ஆறுகள் அரிக்கப்பட்ட பொருட்கள் படிவதால் தோன்றுபவை ஆகும். அருகிலுள்ள கண்டங்களிலிருந்து அரிக்கப்பட்ட பாறைப் பொருட்கள் கடலின் நீண்டு குறுகிய பள்ளங்களில் படிகின்றன. இந்த நீண்ட பள்ளமே புவிகீழ் வளைவு (Geosyncline) எனப்படுகிறது. 1873ம் ஆண்டில் டானா என்ற புவியியல் அறிஞர் பயன்படுத்தினார்.  

டெர்ஷியரி கால தொடக்கத்தில் காணப்பட்ட டெதில் கடல் ஒரு ஜீயோசின்கிளைனாக விளங்கியது.  

புவிகீழ் வளைவிலுள்ள படிவுகள் அழுக்க விசையினால் பக்கங்களில் நெருக்கப்படுவதால் மடித்து மேலெழுந்து மடிப்பு மலைகளாகின்றன. ஆல்ப்ஸ் மற்றும் இமயமலைகள் புவிகீழ் வளைவு படிவுகள் நெருக்கப்பட்டதால்தான் தோன்றியுள்ளன.  

புவிகீழ் வளைவிலுள்ள படிவுகள் கீழ்நோக்கி அழுத்தப்பட்டு படிவுகள் கனமாகவும் காணப்படும்போது மடிப்பு மலைகளின் வேர்கள் என்று அழைக்கப்படுகின்றன.  

புவி அசைவினால் புவிகீழ் வளைவு பள்ளங்கள் ஏற்படுகின்றன. புவிகீழ் வளைவு ஆழமாவதற்க புவி போர்வையிலுள்ள வெப்பச் சலன ஓட்டங்களே காரணம் என்பது ஹோம்ஸ் கொள்கையில் கூறப்பட்டுள்ளது. புவிகீழ் வளைவு காணப்படும் பகுதியில் புவி ஓடு கீழ்நோக்கி வளைவதால் அதில் விரிசல்களும் பிளவுகளும் ஏற்படுகின்றன. இவ்விரிசல்களின் வழியே சில சமயம் மாக்மா கற்குழம்பு வெளியேறுவதால் புவிகீழ் வளைவு படிவுகளில் மணற்பாறை களிமண்பாறை இவற்றோடு லாவா பாறை அடுக்கும் காணப்படுகிறது. அசாதாரணமான தடிப்பு கொண்டவையாக புவிகீழ் வளைவு உள்ளது.
# உருகா உருமாற்றம்


**உருகா உருமாற்றம்** (Metasomatism). மெட்ட மார்பி என்னும் கிரேக்கச் சொல்லுக்கு உருமாற்றம் என்பது பொருள். பாறைகள் வெப்பத்தாலும் அழுத்தத்தாலும் பாதிக்கப்பட்டு உருமாற்றம் அடைகின்றன. பாறைகள் உருமாறுதல் என்பது அவற்றின் கடினத்தன்மை, புரை, துகள்கள் அளவு, இராசயனங்கள், செய்கைகள், கரையும் தன்மை இவற்றைப் பொறுத்தது.  

சில தருனங்களில் அமிலம் கலந்த நீர் பாறைகளின் விரிசல்களில் நுழைந்து பக்கச் சுவர்களை உருமாற்றுகிறது. இச்செயலுக்கு மெட்டா சோமாடிஸம் என்கிறோம்.  

ங்கம், வெள்ளி போன்ற உலோகங்கள் இம்முறையில்தான் தோன்றுகிறது.  

பாறைகள் உருமாற்றம் அடையும்போது இரண்டு பண்புகளைத் தோற்றுவிக்கிறது.  
1. படிகமாதல்
1. கடினமாதல்

படிகமற்ற பாறைகள் படிகப்பாறைகளாகவும், மென்மையான பாறைகள் கடினப்பாறைகளாகவும் உருமாற்றம் பெறுகின்றன.  

மணற்பாறைகள் உருமாறும்போது குவார்ட்ஸ் தூகளில் மறு அணு அமைப்பு ஏற்பட்டு பின்னிப் பிணைந்து மாற்றுரு கொண்ட குவார்சைட் பாறையாக உருமாகிறது.  

குவார்சைட் பாறைகள் உடைப்பட்டால் துகள்களை இணைக்கும் பொருட்களான களிமண் மற்றும் இரும்பு ஆக்ஸைடு அதிக அளவில் இருத்தல் மற்பாறை ஹிமடைட் குவார்ட் சைட்டாகவும், மாக்னைடைட் குவார்சைட்டாகவும் மாற்றம் அடைகிறது.  

சுண்ணாம்புக்கல் உருமாறும்போது அவற்றின் கால்சைட் அல்லது கால்சியம் கார்பனேட் படிகங்கள் ஒன்றையொன்று பின்னிப் பிணைந்து சலவைக்கல்லாக உருமாற்றம் பெறுகிறது.  

களிப்பாறை குறைவான வெப்பம், அமுக்கம் இவற்றால் பாதிக்கப்பட்டு கடினமாக மாறி பலகைப்பாறையாக மாறுகிறது.
# சித்திரப் பாலாடைக் கீரை


அற்புதமான மருத்துவ குணங்கள் இருப்பதால் இதனை கீரைவகையில் சேர்த்துள்ளனர். இதில் பால் சத்து அதிகம் உள்ளது.  
சித்திரப் பாலாடைக் கீரை கிணற்று மேட்டில் அதிகம் வளர்ந்து கிடக்க காணலாம். சித்திரப் பாலாடைக் கீரையின் இலைகள் கரும்பச்சை நிறத்தில், மிளகாய் இலைகளைப் போலவே காணப்படும். இக்கீரையின் காம்பும் தண்டும் செந்நிளமானவை.  

பார்வை நூல்  
- நலம் தரும் கீரைகள் நாற்பது - ஆசிரியர் வலம்புரிஜான்
# வார்ப்புரு:Infobox country at games

<includeonly>}}}}  
| aboveclass = nowrap summary  
| abovestyle = -bottom: solid #aaa;  

| headerstyle = -top: solid #aaa;  

| image = }}|alt=}}}  
| caption = }  
| label1 =  
| data1 = }}}}}  
| rowstyle1 = font-weight: bold;  
| label2 = தே.ஒ.கு  
| data2 = }  
| label3 = NPC  
| data3 = }  
| label4 = பொ.வி.கூ  
| data4 = }  
| label5 = விளையாட்டுக் கட்டுப்பாட்டு அமைப்பு  
| data5 = }  
| label6 = விளையாட்டுக் கட்டுப்பாட்டு அமைப்பு  
| data6 = }  
| label7 = இணையதளம்  
| data7 = }  
| header10 =  
| label11 = போட்டியாளர்கள்  
| data11 =  
| label12 =  
| data12 = }  
| label13 =  
| data13 = }  
| label14 =  
| data14 =  
| label15 = அதிகாரிகள்  
| data15 = }  
| header20 = }} at the }|(games=}}}}}} at the }|overview)}}}}  
| data21 = }|competition=}|}|}|}|}|}|}|}|}|}|}}}|}}}  
| class21 = hlist  
| header22 =  
| data23 = }  
| class23 = hlist  
| header24 =  
| data25 = }  
| class25 = hlist  
| header26 =  
| data27 = }  
| class27 = hlist  

| header30 =  
| data31 =  

| header32 =  
| data33 = } }}|}}}  
| class33 = hlist  

| below = }  
| belowclass = noprint  
| belowstyle = -top: solid #aaa;  
}}</includeonly><noinclude>  

</noinclude>
# பன்னாட்டு நெல் - 579



**பன்னாட்டு நெல் - 579** *(IR-579)* என்பது; 1978 ஆம் ஆண்டு அறிமுகப்படுத்தப்பட்ட, புதிய, மத்தியகால, நெல் வகையாகும். சூலை - ஆகத்து மாதம் வரையிலான சம்பா பட்டத்திற்கு ஏற்றதாக கருதப்படும் இது, 130 நாட்களில் அறுவடைக்கு வரக்கூடியது. தடுக்கன் எனும் நெல் இரகத்தையும், பன்னாட்டு நெல் - 8 நெல் இரகத்தையும் ஒன்றிணைத்து உருவாக்கப்பட்ட இந்நெல் வகை, அதி உயர பிராந்தியங்களில் செழித்து வளரக்கூடியது. மேலும் இந்த நெற்பயிரின் தானியமணிகள், நீண்டு தடித்து காணப்படுகிறது. 1977 இல், எகிப்தியர்கள் கண்டறிந்ததாக கருதப்படும் இந்த நெல் வகை, வட இந்தியப் பகுதியான இமாச்சலப் பிரதேசத்தில் பெரும்பான்மையாக பயிரிடப்படுகின்றது.
# மோதகவல்லி



## பயன்கள்
பட்டையைக் குடிநீரிட்டு அல்லது இடித்துச்சாறு பிழிந்து அல்லது உலர்திப் பொடி செய்து, தக்க துணை மருந்துடன் கொடுத்துவர இந்த நோய்கள் நீங்கும்.  

மோதகவல்லித் தைலம்  

4 தேக்கரண்டு வீதம், காலை, மாலை இரு வேளையும் கொடுத்துவர எலும்புருக்கி நோய் போகும். புளி, புகையிலை, மீன் ஆகாது.  

## பார்வை நூல்
- மூலிகை களஞ்சியம் . மருத்துவர் திருமலை நடராசன் - பூங்கொடி பதிப்பகம்
# மலையாள இலக்கியங்கள்



**மலையாள இலக்கியங்கள்** திராவிட மொழிகளுள் ஒன்றான மலையாளம் கி.பி. 9ம் நூற்றாண்டு அல்லது 10ம் நூற்றாண்டு வாக்கில்தான் தனியொரு மொழியாக வளர்ந்ததாக கருதப்படுகிறது. தமிழ்மொழியின் கிளை மொழியாக இருந்ததாக மொழி அறிஞர்களால் கூறப்படும் மலையாளமானது காலப்போக்கியல் புதிய உருவங்கள் மற்றும் மாற்றங்களையும் பெற்று தனக்கென மொழியுலகில் பெருமையுடையதாக விளங்குகிறது.  

## கல்வெட்டுச் சான்றுகள்
ஸ்தாணு ரவி கோட்டயச் செப்பேடுகள் முதல் முதலில் மலையாளச் சொற்களைக் கொண்டுள்ளதாக காணப்படுகின்றன. இதில் காணப்படும் மொழிநிலை மேற்கக் கரையார பேச்சு மொழியை அடிப்படையாகவும் இச் செப்பேட்டைத் தொடர்ந்து ஏராளமான கல்வெட்டுகளும் செப்பேடுகளும் தோன்றியது எனலாம். மலையாள இலக்கிய வரலாறு மூன்று காலங்களாகப் பிரிக்கப்படுகிறது.  
1) முற்காலம் - கி.பி. 9ம் நூற்றாண்டு முதல் கி.பி. 13 வரை  
2) இடைக்காலம் - கி.பி. 13ம் நூற்றாண்டு முதல் கி.பி.16 வரை  
3) தற்காலம் - கி.பி. 16க்குப் பிறகு  

ஆயினும் மலையாள மொழி ஆய்வாளர் கே.எம். ஜார்ஜ் கி.பி. 15ம் நூற்றாண்டு வரை பழங்காலம் எனவும் அதற்குப் பின் உள்ள பகுதியைத் தற்காலம் எனவும் குறிப்பிடுகிறார்.  

## மலையாள இலக்கியங்கள்
திருவிதாங்கூர் சமஸ்தானத்தை ஆட்சி செய்த வீரரவிவர்மாவினால் எழுதப்பட்ட மலையாளத்தின் முதல் இலக்கியமான இராம சரிதம் கி.பி.12ம் நூற்றாண்டில் வெளிவந்தது. இதில் தமிழ்மொழியின் செல்வாக்கு மிகுந்துள்ளது. தமிழ்மொழியோடு மட்டுமல்லாது சமஸ்கிருத மொழியின் ஆளுமையையும் மலையாள இலக்கியங்களில் காண முடியும். கி.பி.14ம் நூற்றாண்டில் எழுதப்பட்ட முதல் இலக்கண நூல் லீலாதிலகம் என்பதாகும். இதில் சமஸ்கிருத வினைச்சொற்களைப் போல் மலையாள வினைச்சொற்களும் மிகுதி பெற்றுள்ளன.  

கி.பி.1315ல் எழுதப்பட்ட ‘உண்ணுநிலி சந்தேசம்’ இந்நூல் நாடு, நகரம், இயற்கைக்காட்சிகளை வர்ணித்துக் கூறும் தூது நூல் ஆகும். மலையாளதில் உரையிடையிட்ட பாட்டுடைச் செய்யுள்கள் ‘சம்பு இலக்கியங்கள்’ என்றழைக்கப்படுகின்றன. இவற்றுள் குறிப்பிடத்தக்கவை பாரதம், செல்லூர் மகாத்மியம், பாஷா நிஷாடதம் ஆகியவையாகும். கண்ணேசன் பாட்டுகள் 14, 15ம் நூற்றாண்டில் தோன்றிய குறிப்பிடத்தக்க இலக்கியங்கள் மேலும் மலையாள மொழியில் திருப்புமுனையாகக் கருதப்படும் முக்கியமான நூல் கிருஷ்ண காதை ஆகும். செருசேரி நம்பூதிரியால் எழுதப்பட்ட நூல் மலையாள மொழியின் வளத்தை எளிமையாகவும் இனிமையாகவும் எடுத்துக்காட்டுகிறது. கிருஷ்ணகாதை எவ்வித மொழிக் கலப்பும் இன்றி மலையாளத் தனித்தன்மையுடன் விளங்கியதாகும்.  

கி.பி. 15 அல்லது 17ம் நூற்றாண்டில் வாழ்ந்ததாகக் கூறப்படும் எழுத்தச்சன் மலையாள மொழியின் தந்தை என்று போற்றப்படுகிறார். இவர் ராமாயணம் மகாபாரதத்தைத் தழுவிய நூல்களையும் கிளிப்பாட்டுகள் என்ற பாடல்களையும் அற்புதமாக எழுதியவர்.  

கி.பி.18ம் நூற்றாண்டில்தான் துள்ளல் மற்றும் கதகளி இலக்கியங்கள் தோன்றின. இவ்வகை இலக்கியங்களில் கீதாகோவிந்தா முதல் நூலாகக் கருதப்படுகிறது. ஜையதேவர் என்பவரது காலத்தில் சாக்கையர் என்று அழைக்கப்படுபவர்களால் பாடப்பட்டதாகும். மேலும் கதகளிக்கு தம்புரான், உண்ணாவாரியார் ஆகியோர் பெரும்பங்காற்றினர். ஆயினும் இலக்கிய அந்தஸ்தைப் பெற்றுத்தந்த பெருமை கோட்டயத்துத் தம்பிரானைச் சேரும்.  

கி.பி.18ம் நூற்றாண்டில் கதகளி சமூகத்தில் உயர்ந்த அந்தஸ்தில் விளங்கிய மக்களிடையே பிரபலமாக இருந்தநிலை மாறி துள்ளல் இலக்கியங்கள் சாதாரண மக்களையும் கவர்ந்தது. ‘குஞ்சன் நம்பியார்’ என்ற கவிஞர் துள்ளல் இலக்கிய வகையைப் பிரபலமாக்கினார்.  

## மேற்கோள் நூல்
1) திராவிட மொழிகள் - டாக்டர் ச அகத்தியலிங்கம்
# தேவதாரம்


**தேவதாரம்** (தாவர வகைப்பாட்டியல்: *Cedrus deodara*) என்னும் இத்தாவரத்திற்கு தேவதாரம் தூண், இருதாரு, தாரு, தாரம், பத்திரதாரூகம், தேவதாரர்மரம் தேவதாடு என்று வேறு பெயர்களும் உண்டு.  

## பண்புகள்
இதன் பட்டை, கட்டை இரண்டும் மருத்துவ குணம் கொண்டவை. பட்டை துவர்ப்பு சுவையும், கட்டை சிறு கைப்புச் சுவையுடனும் உள்ளது. வெப்பத்தன்மை உடையது.  

## மருத்துவ குணம்
பீநிசம், பழையசுரம், நீரேற்றம், உடல்வெப்பம் நீக்கும். மேலும் இருமல், பல்வலி, இரைப்பு, வலி, காதிரைச்சல், நடுக்குவாயு, சுரம் இவற்றிற்கு இதன் பட்டை மருந்தாகப் பயன்படுகிறது. மேலும் இப்பட்டையின் தூள் புண்களை குணமாக்கும். கட்டையைப் பால் விட்டு உரைத்துக் கொதிக்க வைத்துத் தலையில் தடவ தூக்கமின்மை, மயக்கம், கிறுகிறுப்பு ஆகியவை நீங்கும். இதனைப் பொடியோடு சுக்கு, பொட்டிலுப்புச் சேர்த்து நீர் விட்டுக் குழைத்து வீக்கங்களுக்கு இட வீக்கம் குணமாகும்.  

## துணை நூல்
மூலிகைக் களஞ்சியம் - திருமலை நடராசன்
# ராச்மோகினி தேவி



**ராச்மோகினி தேவி** (*Rajmohini Devi*) ஓர் இந்திய சமூக தொழிலாளி மற்றும் காந்தியவாதி ஆவார். . இந்தியாவின் சத்தீசுகர் மாநிலத்தில் கோண்ட்வானா பழங்குடி மக்களின் நலனுக்காக "பாபு தர்ம சபா ஆதிவாசி சேவா மண்டலம்" என்ற ஒரு அரசு சாரா அமைப்பை இவர் நிறுவினார் . 1951 ஆம் ஆண்டு பஞ்சத்தின்போது மகாத்மா காந்தி மற்றும் அவருடைய கொள்கைகளைப் பற்றிய ஒரு தொலைநோக்குப் பார்வையை இவர் கொண்டிருந்தார் . பெண்கள் விடுதலைக்காகப் போராடும் ராச்மோகினி இயக்கம் என்ற ஓர் இயக்கத்தைத் தொடங்கினார். பழங்குடி மக்களின் மூடநம்பிக்கைகளை ஒழிப்பதும் குடிப்பழக்கத்தை நிறுத்துவதும் கூட இவ்வியக்கத்தின் கொள்கைகளாயின. பழங்குடி மக்கள் மத்தியில். இந்த இயக்கம் படிப்படியாக 80,000 க்கும் மேற்பட்ட மக்களைக் கொண்ட ஒரு வழிபாட்டு இயக்கம் என்ற நிலையை அடைந்த்து. பின்னர் "பாபு தர்ம சபை ஆதிவாசி சேவா மண்டலம்" என்ற பெயரில் ஒரு அரசு சாரா அமைப்பாக மாற்றப்பட்டது. சீமார் கிண்டால் எழுதிய "சமாயிக் கிராந்தி கி அக்ராதூத் ராச்மோகினி தேவி என்ற புத்தகத்தில் அவரது வாழ்க்கை வரலாறு ஆவணப்படுத்தப்பட்டுள்ளது. இந்நூல் 2013 ஆம் ஆண்டில் சத்தீசுகர் மாநில இந்தி கிராந்த் அகாடமியால் வெளியிடப்பட்டது. மற்றும் அம்பிகாபூரில் உள்ள அரசு பெண்கள் கல்லூரிக்கும் , ராச்மோகினி தேவி முதுநிலை பெண்கள் கல்லூரி என்று இவர் பெயரிடப்பட்டுள்ளது.
# கிரான் மகேஷ்வரி

**கிரண் மகேஸ்வரி** ஒரு இந்திய பெண் அரசியல்வாதியாகவும் பாரதீய ஜனதா கட்சியின்  உறுப்பினர் ஆவார். ராஜஸ்தானில் ராஜஸ்தான் மாநில சட்டப்பேரவைத்  தொகுதியில் இருந்து ராஜ்சமந்த் சட்டசபை தேர்தலில் எம்.எல்.ஏ. பதவி வகித்து வருகிறார். இவர் ராஜஸ்தான் மாநிலத்தின் கேபினட் மந்திரி ஆவார். அவர் 14 வது மக்களவை நாடாளுமன்ற உறுப்பினராக முன்பு பணியாற்றியுள்ளார். அங்கு அவர் ராஜஸ்தான் மாநிலத்தின் உதய்பூர் தொகுதியை சேர்ந்தவர் . எனினும், 2009 ஆம் ஆண்டு மே மாதம், அஜ்மீர் லோக் சபா தொகுதியில் இருந்து INC  இன் சச்சின் பைலொட்டால் 15 வது மக்களவைத் தேர்தலில் அவர் தோல்வியடைந்தார், பின்னர் 2013 டிசம்பர்  மாதம் ராஜ்சமந்த் சட்டசபை தேர்தலில் போட்டியிட்டார், மேலும் 30,000 வாக்குகள் வித்தியாசத்தில் வெற்றி பெற்றார்.
# எம். அனந்தநாராயணன்

**மாதவியா அனந்தநாராயணன் **(1 மே 1907 – 18 நவம்பர் 1981) என்பவர்  ஒரு இந்திய வழக்கறிஞர் மற்றும் பொது பணி துறையில் பணிப்புாிந்தவா். பின்னா் மெட்ராஸ் மாகணத்தில் (பின்னர் தமிழ்நாடு) 1966 முதல் 1969 வரை உள்ள காலங்களில் தலைமை  நீதிபதியாக பணிப்புாிந்தாா்.  

## ஆரம்ப வாழ்க்கை
அன்மாநதவியா் அனந்தநாராயணன் மே    1 1907 இல் சென்னையில் பிறந்தார். தனது பள்ளிப் படிப்பை சர் எம். சிடி. முத்தையா உயர்நிலை பள்ளி மற்றும் இந்து உயர்நிலை பள்ளிகளில் பயின்றாா். மேலும் தனது பட்டப்படிப்பை சென்னை மாநிலக் கல்லூரியில் படித்தாா். முதுகலை பட்டயப் படிப்பை கேம்பிரிட்ஜ், கேன்விலில் மற்றும் கேயஸ் கல்லூரியில் பயின்றாா்.  

## வாழ்க்கை
அனந்தநாராயணன் 15 அக்டோபா் 1929 இல் இந்திய குடிமை பணியில் சேர்ந்து.துணை ஆட்சியராக பணிப்புாிந்தாா். மெட்ராஸ் (சென்னை) மாகாணத்தின் கீழ் பல்வேறு மாவட்டங்களில்  கூடுதல் நீதிபதியாகவும் பணிபுாிந்தாா். மாவட்ட நீதிபதியாக 8 மார்ச் 1940 இல் நியமிக்கப்பட்டார். சென்னை உயர் நீதிமன்ற நீதிபதியாக ஆகஸ்ட் 10, 1959 இல் பணியாற்றினாா். இறுதியாக தமிழ்நாட்டஉயா்நீதி மன்ற  தலைமை நீதிபதியாக 1966 முதல், 1 மே 1969  ஒய்வு பெறும் வரை பணியாற்றினார். அது மட்டுமின்றி,  சென்னை சட்டத் துறையிலும் 1955 முதல் 1959 வரை இயக்குநராக பணிப் புாிந்தாா்.  

## இறப்பு
அனந்தநாராயணன் 18 நவம்பர் 1981 இல்  பாம்பாயி<nowiki/>லுள்ள அவரது மகன் வீட்டில் இறந்தாா்..
# பவானி சிங் ராஜாவட்

**பவானி சிங் ராஜவட்** (பிறப்பு: செப்டம்பர் 5, 1955, ஹனோதியா) இந்திய மாநிலமான ராஜஸ்தானில் இருந்து பாரதீய ஜனதா கட்சியின் அரசியல்வாதி ஆவார். ராஜஸ்தான் சட்டமன்ற தேர்தலில், 2013 கோட்டா மாவட்டத்தின் லடாபுரா தொகுதியில்  வென்றார். அவர் 2008 தேர்தல்களில் வெற்றி பெற்றார். 2011 சட்டமன்றத்தில் இந்திய தேசிய காங்கிரஸ் எம்.எல்.ஏ. ரகு ஷர்மாவை ஒரு ஷூவை கொண்டு தாக்கிய பின்னர் அவர் ஒரு வருடத்திற்காக இடைநீக்கம் செய்யப்பட்டார்.
# லட்புரா


**லாட்புரா** கிராமம் வடகிழக்கு இந்தியாவின் ராஜஸ்தான் மாநிலத்தில் உள்ள பில்வாரா மாவட்டத்தில், லாட்புரா** **கிராமம்  66.2 கி.மீ. கிழக்கே [பில்வாரா] மற்றும் கோட்டாவின் மேற்கே 97.2 கி.மீ. அஜ்மீர் பிரிவு மற்றும் மண்டல்கர் தெஹ்ஸில் கீழ் இந்த கிராமம் உள்ளது  

## நிலவியல்.
26 ° 30'5 "N மற்றும் 74 ° 23'31" மின். இது சராசரியாக 382 மீட்டர் உயரத்தில் உள்ளது.  

## விளக்கப்படங்கள்
2001 ஆம் ஆண்டு மக்கள் தொகை கணக்கெடுப்பின்படி 2600 மக்கள் தொகை கொண்டது. இவர்களில் 52% ஆண்கள், 48% பெண்கள் ஆவார்கள். லாடபுராவின் சராசரி கல்வியறிவு 70% ஆகும், இதில் தேசிய சராசரியை விட 60% அதிகமாக உள்ளது: ஆண் கல்வியறிவு 75% மற்றும் பெண்களின் கல்வியறிவு 54% ஆகும். லாடபுராவில், 15% மக்கள் தொகையில் 6 வயதுக்குட்பட்டோர் ஆவார்கள்.